Elame väga tühjas maailmas! Maailmas kus suur osa (lai on tee, mis viib hukatusse) inimesi on unustanud Jumala! Maailmas kus haigutab inimeste südametes suur tühjus - tühimik. Nende südametroonil ei ole Kuningat Jeesust! Elame maailmas kus on nii palju tühje sõnu, lubadusi ja suhteid - sõprust. On tühje ootusi,  lootusi, eesmärke, kavatsusi. On tühje südameid, hingesid, päid ja elusid. On nii palju tühje - sisutuid suhteid, abielusid, perekondasid, kodusid, lapsepõlvi. On nii palju eemaletõugatuid ja põlatuid ja mitmekordselt põrmustatud saatuseid, kus õelus ja kurjus põlgab kellegi kes ei vasta standarditele või ootustele.